SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	RNDr. Anton Sirota, PhD.  	
Znalosť cudzích jazykov:	angličtina, nemčina, ruština, čeština 	

2.	Zahraničná pracovná cesta

Štát / mesto:	Rakúsko / Klagenfurt	
Názov a adresa 
prijímajúcej organizácie:	Pädagogische Hochschule Kernten 
Hubertusstr. 1, 9020 Klagenfurt, Rakúsko 
	
Účel cesty:	Seminar on the organization of EUSO (European Union Science Olympiad)  in the next years	
Spôsob financovania 
(kto hradí cestovné, pobytové náklady, iné výdavky):	Cestovné: Iuventa
Pobytové náklady: Organizátor súťaže	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
4.8. až
8.8.2013	4.8.2013 Cesta vlakom z Bratislavy do Klagenfurtu, ubytovanie v hoteli Roesch .a večer odsúhlasenie programu na budúce tri dni. 
5.8.až 7.8.2013   Referáty a diskusia o zmene pravidiel EUSO.  Diskutovalo sa na báze môjho návrhu pravidiel a návrhu, ktorý predniesol M. Cotter. 
8.8.2013   Cesta vlakom z Klagenfurtu do Bratislavy. 	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
5.8. až
7.8.2013	Rokovanie podľa dohodnutého programu. 
Prvý deň: Prednesenie návrhov na zmenu organizačného poriadku a orgánov (výborov) potrebných pri organizácii EUSO. Diskusia o prednesených návrhoch. Navrhol som, aby sa  v EUSO zaviedli určité smernice pre organizátorov, mentorov a pozorovateľov, podobne, aké sú v medzinárodnej chemickej olympiáde. Návrh bol prijatý a poskytol som príslušné dokumenty MChO skupine, ktorá bola poverená vypracovaním spomínaných smerníc.  
Druhý deň:  Účastníci sa rozdelili na tri skupiny, z ktorých každá sa zaoberala konkrétnymi formuláciami v spracovávanom dokumente. Osobne som sa zúčastnil na práci v skupine, ktorá navrhovala zmeny v organizačnom poriadku EUSO.  
Tretí deň:  Zapracovanie pripomienok do návrhu nových pravidiel EUSO a odsúhlasenie dokumentov, ktoré vznikli na základe rokovaní a diskusií.  

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Dokumenty schválené na seminári v Klagenfurte, sa predložia na posúdenie národným koordinátorom a po ich pripomienkovaní sa predložia na schválenie medzinárodnej porote na budúcej EUSO v roku 2014.	

6.	Prehľad prinesenej dokumentácie a miesto jej uloženia 

Žiadna 	

7.	Osobitne vyhodnotený očakávaný prínos ZPC 

V ostatných rokoch sa ukázalo, že súčasný organizačný poriadok a organizačná štruktúra súťaže EUSO vykazovali viaceré nedostatky, ktoré viedli k nejednoznačným záverom a posudzovaniu výsledkov žiakov v tejto medzinárodnej súťaži. Keďže sa to výraznou mierou dotklo aj slovenských žiakov, bola to práve slovenská delegácia, ktorá navrhla zorganizovanie špeciálneho seminára, ktorý by sa venoval týmto problémom. Treba pochváliť rakúskych organizátorov, že sa podujali na zorganizovanie seminára a tým prispeli k tomu, aby EUSO v roku 2015, ktorá má byť práve v Klagenfurte v Rakúsku, mala hladký priebeh. EUSO sa po odsúhlasení nového organizačného poriadku môže zaradiť medzi také medzinárodné súťaže, ktorá bude svojím obsahom, organizačným zameraním a korektnosťou pri vyhodnocovaní výsledkov plne zodpovedať zámerom tejto medzinárodnej súťaže.    	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Výsledky rokovaní budú zverejnené v podobe úplného organizačného poriadku na internetovej stránke EUSO.  	

Súhlasím so zverejnením tejto správy na internete

Dátum:	9.8.2013	
Správu vypracoval
(meno a priezvisko, podpis):	RNDr. Anton Sirota, PhD.	
Správu schválil
(meno a priezvisko, podpis):